19-05-2023

Sags nr. 2023 - 7989

Akt nr.: 23013997

Postboks 269

3900 Nuuk

Tlf. (+299) 34 50 00

Fax (+299) 34 63 55

E-mail: apn@nanoq.gl

www.naalakkersuisut.gl

|  |
| --- |
| Ataatsimiinnermiit imaqarniliaqMødereferat |
| SumiSted | Departement for Fiskeri og Fangst, APN 7. Sal, Teams |
|  |  |
|  |  |
| SammisaqEmne | **Aalisarneq pillugu Siunnersuisoqatigiit ataatsimiinnerat 2023-194** |
|  |  |
| PeqataasutDeltagere | Bent Sørensen (GE)Helle Siegstad (GN)Hentzar Petersen (APF)John Biilmann (APN)Katrine Kærgaard (APN)Margrethe Hegelund (K. Sermersooq)Vittus Qujaukitsoq (KNAPK)Mikkili Skorup (QAK)Claus E. Nielsen (GFLK)Rasmus Hedeholm (SFG)Bent Salling (PSG)Jenseeraq Poulsen (ON)Najannguaq Dalgård Christensen (APN)Jens K. Lyberth (RG)Erik Lange (SQAPK) |
|  |  |
| NajuutinngitsutFraværende | Gerth Kristian Kristiansen (GFLK)Henrik Leth (PSG)Nikkulaat Jerimiassen (KNAPK)Jokum Zeeb (SIK)Qulutannguaq Berthelsen (SIK) |
|  |  |
| Ataatsimiinnermik imaqarniliortoqReferent |  Najannguaq Dalgård Christensen (APN) |

1. **Oqaluuserisassat akuersissutigineqarnerat**

 Tikilluqqusineq aamma oqaluuserisassat akuerineqarneqarput

1. **Siunnersuisoqatigiit kingullermik ataatsimiinnerannit imaqarniliap akuersissutigineqar­nera.**
	1. Ataatsimiinneq nr. 2022-1793

imaqarniliaq akuerineqarpoq.

1. **Sulianut isummerfiginnittarneq**
* Sammisat arlallit Aalisarneq pillugu Siunnersuisoqatigiinnit isummersorfigineqarusupput ataatsimminnermi, minnerunngitsumik Siunnersoqatigiit Suleriaasiat. Ataatsimiigiarnermi eqqartorneqarpoq Aalisarneq pillugu Siulittaasuuneq GE KNAPK-lu akorngani paarlakaajaattarneq, suleriaaserlu taanna unissanersoq imlt. ingerlaatiinnarneqassanersoq. Siulittaasuuneq allatut iluseqassanersoq aamma eqqartorneqarpoq.
* QAK tulluarisorinngilaa KNAPK GE-lu kisimik Siunnersuisoqatigiit suleriaasissamut siunnersuut suliariniarpassuk. QAK isumaqarpoq suleriaasissaq pillugu siunnersuut akuerisinnaassagaa. QAK´p kissaatigivaa Siulittaasuunissamut parlakaajaattarneranut periarfissinneqassasallutik. Maannakkut immikkoortortap tallimaani maleruagassat massakkut atuuttut, QAK-lu tassani aamma allattoqqasimagaluarunik, siulittaasuunissamut tullinnguukkaluarlutik. QAK´p siunnersuutigivaa siulittaasoq tulleq siulittaasunngortassasoq siulittaasoq paarlanneqaraleruni, QAK aamma ersersippaa malittarisassaq immikkoortortaq 6 aallaavigalugu allaffeqarfimmut nalunaarutigineqassasoq.
* QAK isumaqarpoq QAK ilanngunneqassasoq KNAPK GE-llu suleriaatsimi allassimanerinut ilanngullugu.
* APN´p siunnersuutigivaa suleriaasissamik siunnersuuteqarsinnaallutik aammalu tusarniutigineqarumaartoq, taamaattumik kikkut tamarmik Siunnersuisoqatigiinni isummerfigisinnaavaat. Ajorineqanngippat siulittaasut nikinnerat aasap kingornanut kinguartinneqarsinnaavoq. Akuerineqarpoq.
* GE isumaqataavoq Aalisarneq pillugu Siunnersoqatigiit suleriaasiat 2011-mi allanngortinneqarmat aamma taanna ajornartorsiutaasimasoq, siulersuisoqatigiinni equngasoqalersinnaanera.
* *Inuttalersuisarnermut Nalunaarut*

Isummerfigineqarusuttoq ilanngunneqartoq oqaluuserisassanut Inuttalersuisarnermut Nulunaarummut tunngavoq, GE´p eqqartorneqarnissaa kissaatigisimavaa. Ataatsimiinnermi Inuttalersuisarnermut Nalunaarutip qanoq kalaallinut kinguneqartarnersoq eqqartorneqarpoq. Ataatsimiinnermi inuttalersuisarnermut Nalunaarutip kinguneri eqqartorneqarpoq, kingunerisalu ilaagaat kalaallit kalaaliujunnaartarnerat, taannalu najugaqarmut uppernarsaammut atassuteqarpoq. Oqallisigineqarpoq inuttalersuisarnermut nalunaarut qanoq inuit eqqugassarinngisani eqqortarai. Pineqartoq kingulleq akuersaarneqarsinnaanngilaq, minnerunngitsumik eqqarsaatigalugu najugaqarnermut uppernarsaateqanngitsut eqqugaanerusarmata.
GFLK oqaatigaa inuttalersuinermut nalunaarut allanngortsinneqarsimasoq, allatullu ajornartumik GFLK ajortutut inissinneqarlutik. GFLK-p nalunaarutigivaa, najugaqarfeqarnermut uppernarsaammik pissarsiniarneq ajornanngitsoq. Isummerfigineqarusuttumi kingumut akiligassinneqarsimaneq allaqqanera ilumuunngilaq. GFLK-lu ersersippaa Inuttalersuinermut Nalunaarut nutaaq aatsaat 1. Juuli 2022-miit atuutilersoq. Akiligassiinermi assiginngitsumik iliortoqarsimanera ilumuunngilaq. GFLK´p tassunga atatillugu naqqikkusuppaat Inuttalersuinermut Nalunaarut malittarisassallu malinneqartussaammata. Najugaqarfeqanngitsutut allattoqasut Kalaallit Nunaani skattimut akileraarutit uppernarsaatitut atorneqarsinnaapput.
PSG oqaatigivaa paatsooqatigiittoqarsimassasoq, isumaqarsimallutillu inuttai politiinut nalunaarutigineqarsimasut.
Najuqarnermut uppernarsaatit itisilerneqarput, inuit pigisatik nassarlugit taskimi poorneqarsimasut, kilisaatinut ikinissaanut itigartinneqaannarsinnaanngillattsut. Maluginiaqquneqarpoq eqqarsaatigineqaqquneqarporlu kilisaatini inuttat ileqqorinngikkaat suna tamaat aaqqissuulluaqqeqqissaarlugu nunami allamiinngaaneersunut naleqqiullugit, taannalu naatsorsuutigineqarsinnaanngitsoq. Inuiaqatigut sullinniarlugit maaniippugut.
GFLK isumaqarpoq Inuttalersuinermut Nalunaarut allanngortinneqartariaqartoq, kisianni ersersippaa maannakkut iluseqarnera aallavigalugu, GFLK malittarissassat isiginngitsuusarsinnaanngikkaat. Immikkoortitseqqusaanngillat, ajuusaarnaraluarpoq kisianni GFLK Inuttalersuinermik Nalunaarut taamaatsillugu isikkua atorlugu malittariaqarpaat.
QAK maluginiarpaa Inuttalersuinermut Nalunaarut ukiorpassuarni eqqartortarneqarsimasoq allanngortinneqarsimananilu. Taamaammat QAK isumaqarpoq allanngortariaqartoq. QAK ersersikkusuppaa sinerissami avataasiorlunilu aalisarnermi assigiimmik periarfissaqassasut, taamaattumik maleruagassat aamma assigiittariaqartut.
APN ilisimatitsissutigaa suliaq Inuttalersuinermut Nalunaarut pill. unitsikkallarneqarsimasoq Aalisarneq pillugu inatsit nutaaq suliarineqarnera pissutigalugu.
Erseqqissarneqarporlu Siunersuisoqatigiinniit pissutsit taamaatillugit, naammassineqanngippallu, ukioq manna Inuttalersuinermut Nalunaarut isiginiarneqartariaqartoq.
APN maluginiaqquaa taamaasisoqarsinnaanngitsoq, Aalisarneq pillugu inatsit naammassinngippat. Tassani inatsimmi immikkut akuersissummik qinnuteqarneq allaqqagamik. GE´p aamma oqaatigaa inuussutissarsiutigalugu aalisartut tusaaneqannginnerat pakatsissutigalugu. Suvisuumillu taanna eqqartorneqarsimalluni. Nuannaarutigivaallu aammasumik eqqartorneqarnera.
KNAPK´p siunnersuutigivaa, Kalaallit Nunaanut atassuteqarneq isiginiarneqarsinnaasoq Kalaallit Nunaani najugaqavinneq isiginagu. Kipparippallaarnerarpaat najugaqavissutut allattoqqassasut aammalu saniatigut immikkut akuerineqarneq periarfissaassasoq.
RG´p siunnersuutigivaa, sulinermut inatsit qimerloorneqarsinnaasoq Inuttalersuinermut Nalunaarummut tunngatillugu, imlt. allannguutissatut aallaaveqarsinnaasoq.

1. **Naalakkersuisoqarfimmiit ilisimatitsissutit**
APN paasissutissat kingulliit ilanngullugit ukua saqqummiuppaat:
* Ammassaat aamma suluppaakkat pill. isumaqatigiinniarnerit
* Aqutsinissamut Pilersaarut Kujataani Tunumilu avataasiorluni saarullit
* Sulinermut ilinniartitaanermullu aalisarneq pill. allaaserisaq
* Tunu pillugu aalisarnermik ineriartortitsineq
1. **Siunnersuisoqatigiit Naalakkersuisunut saaffiginnissutigisinnaasaasa killiffiat**

QAK ernumassutigivaat, tusarniaaneq Aalisarneq pillugu inatsit pillugu sap. ak. 8-niit sap. ak. 6-nut sivikillineqassappat. Taanna aallaavigalugu Siunnersuisoqatigiit Naalakkersuisoq attaviginiarpaat paasitinniarlugulu piumasaqaataasoq tusarniaaneq minnerpaammik sap. ak. 8-ni ingerlassasoq taannalu piumasaq saneqqunneqarsinnaanngitsoq. Aamma suli Inuttalersuinermut Nalunaarut allanngortinneqarnissaanut politikkikkut salliutinneqarnissaa suliniutigerusullugu.

1. **Naalakkersuisunut oqaaseqaatit**
Siunnersuisoqatigiit massakkut Naalakkersuisunut oqaaseqaateqanngillat. Kisianni suliassat suunersut tulluarsarneqassasut, minnerunngitsumillu suleqatigiissitat Tunumi Kujataanilu ilanngunneqassasut.
2. **Tamanut oqaaseqaatit**Siunnersuisoqatigiit maannakkut tamanut oqaaseqaateqanngillat.
3. **Siunnersuisoqatigiit tulliani ataatsimiinnissaat**Isumaqatigineqarpoq Siunnersuisoqatigiit 24. August naapinniarsarissasut
4. **Tamalaat.**Soqanngilaq